Държавен вестник, бр. 61, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  61
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ОТБРАНАТА
СПОРАЗУМЕНИЕ
между Министерството на отбраната на 
Република България и Министерството на 
отбраната на Република Сърбия относно 
безвъзмездно предоставяне на право на 
ползване на софтуерен продукт „Национален 
кодификационен инструмент „Булкод“
(Одобрено с Решение № 501 от 7 юли 2011 г. на 
Министерския съвет. В сила от 14 юли 2011 г.)
Министерството на отбраната на Република 
България и Министерството на отбраната на 
Република Сърбия, наричани по-долу „страни“,
като изхождат от общия стремеж за разви­
тие на добросъседски отношения между двете 
държави,
като спазват стриктно задълженията, про­
изтичащи от международните договорености, 
решения и резолюции на международните 
организации за укрепване на сигурността и 
стабилността в региона,
убедени в необходимостта от укрепване на 
сигурността и мира, сътрудничеството и дове­
рието в Югоизточна Европа,
се споразумяха за следното:
Член 1
(1) Министерството на отбраната на Република 
България (наричано по-долу „българската стра­
на“) като притежател на интелектуалните права 
и собственост на софтуерен продукт „Национален 
кодификационен инструмент „Булкод“ (наричан 
по-долу „продукта“) предоставя безвъзмездно 
на Министерството на отбраната на Република 
Сърбия (наричано по-долу „сръбската страна“) 
за неограничен срок от време, не-изключително, 
не-прехвърляемо и неограничено откъм брой на 
потребителите в рамките на Министерството 
на отбраната на Република Сърбия право на 
ползване на продукта и потребителската доку­
ментация (съгласно приложение № 1) във връзка 
с използването му.
(2) Сръбската страна приема безвъзмездно 
предоставеното право на ползване на продукта 
при условията на това споразумение.
(3) Правото по ал. 1 не включва каквито и 
да било други права, свързани с интелектуалната 
собственост върху продукта, документацията, 
както и за патенти, търговски марки и „ноу-
хау“, вградени или използвани във връзка с тях.
Член 2
(1) Българската страна извършва за своя 
сметка услугите по инсталация и по поддръж­
ка на продукта за период от един месец след 
инсталацията. 
(2) При необходимост Министерството на 
отбраната на Република България осигурява 
безплатно обучение за работа с продукта на 
определени от Министерството на отбраната 
на Република Сърбия длъжностни лица. 
(3) Разходите на българската страна по 
организацията на обучението по ал. 2 са за 
сметка на сръбската страна.
Член 3
(1) Сръбската страна се задължава да оси­
гури подходяща хардуерна и софтуерна среда, 
необходима за нормалното функциониране на 
продукта, и при необходимост да осигурява 
достъп до него на определени от българската 
страна длъжностни лица за извършване на дей­
ностите по инсталация, поддръжка и обучение.
(2) Сръбската страна се задължава, сама или 
чрез свои подразделения или други лица, да не:
3.2.1. продава, дава под наем или предос­
тавя чрез други способи право на ползване на 
продукта;
3.2.2. използва продукта за цели, различни 
от тези, за които е предоставен, както и да 
променя негови характеристики, да копира, 
разпространява, предава, показва, представя, 
размножава или създава собствени производни 
произведения (собствени информационни сис­
теми или на части от такива системи);
3.2.3. разрешава достъп до продукта на 
лица, чиито служебни задължения не изискват 
такъв достъп.
(3) Сръбската страна се задължава да оси­
гури лицензиран (легален) софтуер за опера­
ционните системи и системи за управление 
на бази от данни в съответствие с броя на 
потребителите, които ще използват продукта, 
съгласно изискванията на производителите на 
съответния софтуер.
Член 4
(1) Предаването на продукта се извършва 
с констативен протокол, подписан от упълно­
мощени представители на страните.
(2) Констативният протокол обвързва стра­
ните относно факта на предаване, получаване 
и инсталиране на продукта.
Член 5
Сръбската страна поема задължение из­
ползването на продукта и неговата поддръжка 
да се извършват в съответствие с правилата, 
установени в Ръководството на НАТО по ко­
дификация – АКодП-1, АКодП-2, АКодП-3 и 
КодСП и всички техни допълнителни изменения, 
публикувани от НАМСА – Агенцията на НАТО 
за поддръжка и снабдяване, под ръководство­
то на Групата на националните директори по 
кодификация – AC/135.